ད་ནངས་ཞོགས་པ་ཨ་རིའི་བོད་སྐད་རླུང་འཕྲིན་ཁང་གི་གསར་འགྱུར་ནང་༸རྒྱལ་བ་རིན་པོ་ཆེའི་གསུང་ཞིག་ལུང་འདྲེན་ཞུ་གི་འདུགཐེངས་ཤིག་༸རྒྱལ་བ་རིན་པོ་ཆེ་རྒྱ་གར་ཤར་ཕྱོགས་སུ་སློབ་གྲྭ་ཆུང་ངུ་ཞིག་ལ་གནམ་གྲུ་ཆུང་ཆུང་ཞིག་གི་ནང་དུ་ཕེབས་སྐབས་རླུང་གཡུགས་ཏེ་ཞེ་སྣང་ཆེན་པོ་བྱུང་གསུང་གི་འདུག༸རྒྱལ་བ་རིན་པོ་ཆེས་ཁོང་གི་ཐུགས་དགོངས་ལ་དེ་རིང་ང་ཤི་མི་ཡོང་ངམ།གལ་སྲིད་ང་ཤི་བ་ཡིན་ན་བོད་རྒྱ་ཆེ་མི་མང་གིས་ང་ལ་རེ་བ་ཆེན་པོ་ཞིག་བརྒྱབས་ནས་ཡོད་པས་བོད་མི་མང་བློས་གཏོང་མ་ཐུབ་པའི་ཐུགས་ཁྲེལ་ཆེན་པོ་ཞིག་བྱུང་ཞེས་བཀའ་གནང་འདུགགནས་སྟངས་འདིའི་ཐོག་ནས་༸རྒྱལ་བ་རིན་པོ་ཆེས་བོད་མི་མང་ལ་རྒྱུན་དུ་ཐུགས་བརྩེ་བས་གཟིགས་པ་ཅི་ཙམ་གནང་གི་ཡོད་མེད་གསལ་པོར་ཤེས་ཐུབ་ཀྱི་ཡོད།ང་ཚོ་ཡོངས་རྫོགས་ཀྱིས་༸རྒྱལ་བ་རིན་པོ་ཆེའི་ཐུགས་དགོངས་འགྲུབ་པ་ལ་བྱ་བ་གང་དང་གང་བྱེད་དགོས་ཀྱི་འདུགབསམ་བློ་བཏང་སྟེ་ལག་ལེན་འཁེལ་དགོས་པ་འདི་ཤིན་ཏུ་གལ་ཆེན་པོ་རེད་ལ།འདི་ང་ཚོ་བོད་མི་ཡོངས་རྫོགས་ཀྱི་ལས་འགན་རེད།ཆོལ་ཁ་དང་ཆོས་ལུགས་ཞེས་པའི་ཚོགས་པ་དང་སྒྲིག་འཛུགས་ཡོད་པ་འདི་བོད་ཀྱི་སྤྱི་བའི་རྩ་དོན་སྒྲུབ་པའི་ཆེད་དུ་བཟོས་པ་ཞིག་ཡིན་པ་མ་གཏོགས་ནང་ཁུལ་ལ་ཕྱོགས་རིས་དང་འཐེན་འཁྱེར་བྱེད་པའི་ཆེད་དུ་བཟོས་པ་ཞིག་གཏན་ནས་མ་རེད།དེ་རིང་ང་ཚོ་ཆོལ་ཁ་དང་ཆོས་ལུགས་བྱེ་བྲག་པ་ཞིག་གི་ལས་དོན་བསྒྲུབ་རྒྱུའི་ཆེད་དུ་འདིར་འཛོམས་པ་ཡང་མ་རེད།ཆོལ་ཁ་དང་ཆོས་ལུགས་ཀྱི་ལས་དོན་ཟེར་བ་དེ་ལས་དོན་ཟུར་པ་ཞིག་རེད།ང་ཚོ་ཡོངས་རྫོགས་ཀྱིས་བོད་སྤྱི་བའི་ལས་དོན་གཙོ་བོར་བཟུང་ནས་ཤུགས་བརྒྱག་དགོས་པ་ཤིན་ཏུ་གལ་ཆེན་པོ་རེད།ད་ཐེངས་དམིགས་བསལ་ཚོགས་ཆེན་འདིའི་ཐོག་ནས་དམིགས་བསལ་གྱི་གྲོས་བསྡུར་གནང་དགོས་པ་ག་རེ་ཡོད་ན་དེའི་ཐོག་ལ་དམིགས་བསལ་གྱི་དུས་ཚོད་བཏང་ནས་གནང་དགོས་ཀྱི་རེད་བསམ།